Deen Ka Ilam Hasil 


Karna 


Maulana Jalil Ahsan Nadwi Rh. 
Rahe Amal Hindi se lipyantaran kiya he. 


‘Note:- Hadees ki Rivayat ka khulasa he.’ 


Bismillahirrahmanirrahim 





1) Bukhari va Muslim 

Rasulullah# ne farmaya ki jis shakhs ko 
Allah taala bhalai dena chahta he usse 
apne deen ka ilam aur samajh deta he. 
Jahir he ki deen ka ilam aur samajh 
tamam Dhalaiyo ka sarchashma he, jis 
ko ye chiz mili, usse deen aur duniya ki 
Saadat mili, vo usse apni zindagi 
Savarega aur Allah ke dusre bando ki 
zindagiyo ko bhi savarane ki koshish 
karega. 


2| Muslim 
Rasulullah™ ne farmaya jo shakhs deen 
ka ilam hasil karne Ke liye safar kare to 

Allah uske lye jannat ki rah aasan 
karega aur jo log Allah ke gharo mese 
kisi ghar (masjid) me jama hokar Allah 
ki kitab padhte aur uspar bahas aur 
baat chit karte he un par Allah taala ki 
taraf se imaani sukun utarta he, 
rahmat unko dhak leti he, farishte unko 
eher lete he, aur Allah taala unka zikr 
apne farishto ki majlis me farmate he, 
aur jis ko uske amal ne pichhe dal diya 
uska nasab use aaghe nahi badha sakta. 
Is hadis me Rasulullah® ne ek taraf 
deen ka ilam hasil karne valo ko 
khushkhabri di he aur dusri taraf unko 
is khatre se savdhan kiya he ki deen ka 
ilam sikhne ka maksad uspar amal 
karna he, agar kisi ne amal na kiya to 
apne sare ilmi khazane ke bavajud 
pichhe reh jayega, na ye ilam use aaghe 
badhaega aur na _uski' khandani 
Sharafat kuchh kaam degi. Uncha 
uthane vali chiz sirf amal he. 

3] Mishkat, Raavi Hazrat Abdullah Bin 
Amar Bin Aas Rd. 

Ek din Rasulullah® masjide nabvi me 
aaye, do jamate, vaha baithi thin (ek 
jamat zikar aur tasbih me mashgul thi 
aur dusri jamat ke log deen sikhne aur 
sikhane me lagye huye the) Aap® ne 
farmaya dono jamate nek kaam me lagi 
huvi he lekin unme se ek jamat dusrli 
jamat se afzal he. Ye log to zikre ilahi 
aur dua aur istigfar me lagye huve he 
Allah chahega to inhe dega, na chahega 
to nahi dega, rahi ye dusri jamat to ye 
log deen sikhne aur sikhane me lagye 
huye he aur mujhe moallim (sikhane 
vala) hi banakar bheja gaya he. Ye 
kehkar Aap® ussi jamat ke saath baith 


gaye. 

